เทคนิคการตลาด
โดย...แบงก์กลิ้ง
26 ม.ค. 2559

โดย...แบงก์กลิ้ง
ประกันชีวิตน้องใหม่ไฟแรง เอฟดับบลิวดี ประกันชีวิต บริษัทในเครือของแปซิฟิค เซ็นจูรี่ กรุ๊ป (พีซีจี) จากฮ่องกงหลังจากบุกเข้าตลาดไทย ก็ทำให้เห็นว่าพี่ไม่ได้มาเล่นๆ เมื่อปลายปีที่แล้วก็กระหน่ำอัดโฆษณาเพื่อให้แบรนด์ติดตลาด
แต่สิ่งที่ทำให้บริษัทได้โปรไฟล์ลูกค้ามาอย่างรวดเร็วสุด คือ การลงทุนออกแบบสติ๊กเกอร์ แล้วส่งไปลงในแอพพลิเคชั่นไลน์ เพียงแค่ประเดี๋ยวเดียวมีคนโหลดสติ๊กเกอร์เจ้านกฮูกของเอฟดับบลิวดีไปเกือบ 2 ล้านบัญชี
ยัง ยังไม่พอ เจ้านกฮูกคิกขุนี้ เป็นสติ๊กเกอร์ที่มีลูกค้านำไปใช้ติดอันดับแอ็กทีฟมาก มีลูกค้าใช้สติ๊กเกอร์ทุกวัน สิริรวมแล้วมีการใช้สติ๊กเกอร์เดือนละ 7 ล้านครั้ง ทำให้บริษัทกิ้วก๊าวว่าโครงการนี้ถึงจะใช้เงินมาก แต่ก็ถือว่าสุดคุ้ม
ว่ากันว่าเคล็ดลับที่ทำให้สติ๊กเกอร์ถูกใช้มาก คือ คาแรกเตอร์ชัดเจน ไม่มีชื่อบริษัทให้รุงรังในตัวสติ๊กเกอร์ คนใช้แค่เห็นรูปก็รู้ว่าเป็นของบริษัท
ว่าแต่ที่ไม่ยอมใช้ชื่อ เอฟดับเบิ้ลยูดี ตามการออกเสียงที่ถูกต้องก็เพราะยาวเกินไป ทำให้ลูกค้าจำยากนั่นเอง
เทคนิคเยอะจริงนะยูว์ว์ว์